title: Decizia (UE) 2017/2414 a Consiliului din 25 septembrie 2017 privind încheierea, în numele Uniunii, a Acordului-cadru de parteneriat și cooperare între Uniunea Europeană și statele sale membre, pe de o parte, și Republica Filipine, pe de altă parte

text:
               22.12.2017

               RO

               Jurnalul Oficial al Uniunii Europene

               L 343/1

         DECIZIA (UE) 2017/2414 A CONSILIULUI
   din 25 septembrie 2017
   privind încheierea, în numele Uniunii, a Acordului-cadru de parteneriat și cooperare între Uniunea Europeană și statele sale membre, pe de o parte, și Republica Filipine, pe de altă parte
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 207 și 209, coroborate cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia 2012/272/UE a Consiliului (2), Acordul-cadru de parteneriat și cooperare între Uniunea Europeană și statele sale membre, pe de o parte, și Republica Filipine, pe de altă parte (denumit în continuare „acordul”), a fost semnat la 11 iulie 2012, sub rezerva încheierii sale.

               (2)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Prin prezenta decizie, se aprobă, în numele Uniunii, Acordul-cadru de parteneriat și cooperare între Uniunea Europeană și statele sale membre, pe de o parte, și Republica Filipine, pe de altă parte.
   Textul acordului este atașat la prezenta decizie.
   Articolul 2
   Înaltul Reprezentant al Uniunii pentru afaceri externe și politica de securitate prezidează comitetul mixt prevăzut la articolul 48 din acord.
   Uniunea sau, după caz, Uniunea și statele membre ale acesteia sunt reprezentate în comitetul mixt în funcție de tema abordată.
   Articolul 3
   Președintele Consiliului procedează, în numele Uniunii, la notificarea prevăzută la articolul 57 alineatul (1) din acord (3).
   Articolul 4
   Prezenta decizie intră în vigoare la data adoptării.

      Adoptată la Bruxelles, 25 septembrie 2017.

            Pentru Consiliu

            Președintele

         M. MAASIKAS

      (1)  Aprobarea din 8 iunie 2016 (nepublicată încă în Jurnalul Oficial).

      (2)  Decizia 2012/272/UE a Consiliului din 14 mai 2012 privind semnarea, în numele Uniunii, a Acordului-cadru de parteneriat și cooperare între Uniunea Europeană și statele sale membre, pe de o parte, și Republica Filipine, pe de altă parte (JO L 134, 24.5.2012, p. 3).

      (3)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2017/2422 a Consiliului din 6 noiembrie 2017 privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, cu privire la adoptarea Programului de asociere UE-Georgia

text:
               22.12.2017

               RO

               Jurnalul Oficial al Uniunii Europene

               L 343/64

         DECIZIA (UE) 2017/2422 A CONSILIULUI
   din 6 noiembrie 2017
   privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, cu privire la adoptarea Programului de asociere UE-Georgia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
   având în vedere propunerea Comisiei Europene și a Înaltului Reprezentant al Uniunii pentru afaceri externe și politica de securitate,
   întrucât:

               (1)

               Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (1) (denumit în continuare „acordul”) a fost semnat la 27 iunie 2014 și a intrat în vigoare la 1 iulie 2016.

               (2)

               În conformitate cu articolul 406 alineatul (1) din acord, Consiliul de asociere este împuternicit să adopte recomandări în vederea realizării obiectivelor acordului.

               (3)

               Pentru a facilita aplicarea acordului, părțile au convenit să instituie un program de asociere cu scopul de a furniza o listă de priorități pentru activitatea comună a acestora pentru fiecare sector în parte.

               (4)

               Părțile au convenit asupra unui program de asociere care va pregăti și va facilita punerea în aplicare a acordului. Programul de asociere va trebui să fie adoptat de Consiliul de asociere instituit în temeiul acordului.

               (5)

               Poziția Uniunii care urmează să fie adoptată în cadrul Consiliului de asociere cu privire la adoptarea Programului de asociere UE-Georgia urmează să fie adoptată de către Consiliu,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Consiliului de asociere instituit prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, cu privire la adoptarea Programului de asociere UE-Georgia se bazează pe proiectul de recomandare a Consiliului de asociere atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 6 noiembrie 2017.

            Pentru Consiliu

            Președintele

         T. TAMM

      (1)  JO L 261, 30.8.2014, p. 4.

      PROIECT
      RECOMANDAREA NR. …/2017 A CONSILIULUI DE ASOCIERE UE-GEORGIA
      din …
      privind Programul de asociere UE-Georgia
      CONSILIUL DE ASOCIERE UE-GEORGIA,
      având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte,
      întrucât:

                  (1)

                  Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (1) (denumit în continuare „acordul”) a fost semnat la 27 iunie 2014 și a intrat în vigoare la 1 iulie 2016.

                  (2)

                  În conformitate cu articolul 406 alineatul (1) din acord, Consiliului de asociere este împuternicit să adopte recomandări în vederea realizării obiectivelor acordului.

                  (3)

                  În temeiul articolului 420 alineatul (1) din acord, părțile iau toate măsurile generale sau specifice necesare pentru a își îndeplini obligațiile care le revin în temeiul acordului și se asigură că obiectivele stabilite în acord sunt îndeplinite.

                  (4)

                  Revizuirea politicii europene de vecinătate a propus o nouă etapă de cooperare cu partenerii, care să permită o mai mare asumare a responsabilității din partea ambelor părți.

                  (5)

                  Uniunea și Georgia doresc să își consolideze parteneriatul convenind asupra unui set de priorități pentru perioada 2017-2020, cu scopul de a sprijini și de a consolida reziliența și stabilitatea Georgiei, urmărind, în același timp, o asociere politică mai strânsă și o integrare economică mai profundă.

                  (6)

                  Prin urmare, părțile la acord au convenit asupra textului Programului de asociere UE-Georgia, care va sprijini punerea în aplicare a acordului, cu axarea cooperării pe interesele comune identificate împreună,

            ADOPTĂ PREZENTA RECOMANDARE:
      Articolul 1
      Consiliul de asociere recomandă ca părțile să pună în aplicare Programul de asociere UE-Georgia, astfel cum figurează în anexă.
      Articolul 2
      Programul de asociere UE-Georgia pentru perioada 2017-2020, astfel cum figurează în anexă, înlocuiește Programul de asociere UE-Georgia pentru perioada 2014-2016, care a fost adoptat la 26 iunie 2014.
      Articolul 3
      Prezenta recomandare produce efecte de la data adoptării.

         Adoptată la Bruxelles, [ziua luna anul].

               Pentru Consiliul de asociere

               Președintele

         (1)  JO L 261, 30.8.2014, p. 4.


title: Decizia (UE) 2017/2423 a Consiliului din 11 decembrie 2017 privind poziția care urmează să fie adoptată, în numele Uniunii Europene, în cadrul Consiliului de asociere UE-Turcia în ceea ce privește modificarea Protocolului 2 la Decizia nr. 1/98 a Consiliului de asociere CE-Turcia privind regimul comercial pentru produsele agricole

text:
               22.12.2017

               RO

               Jurnalul Oficial al Uniunii Europene

               L 343/67

         DECIZIA (UE) 2017/2423 A CONSILIULUI
   din 11 decembrie 2017
   privind poziția care urmează să fie adoptată, în numele Uniunii Europene, în cadrul Consiliului de asociere UE-Turcia în ceea ce privește modificarea Protocolului 2 la Decizia nr. 1/98 a Consiliului de asociere CE-Turcia privind regimul comercial pentru produsele agricole
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul de asociere dintre Comunitatea Economică Europeană și Turcia (1) (denumit în continuare „acordul”) vizează să promoveze consolidarea continuă și echilibrată a relațiilor economice și comerciale dintre Uniune și Turcia și instituie un Consiliu de asociere în scopul de a asigura punerea în aplicare și dezvoltarea progresivă a asocierii.

               (2)

               Decizia nr. 1/98 a Consiliului de asociere CE-Turcia (2) stabilește regimul comercial pentru produsele agricole. Protocolul 2 la decizia respectivă conține detalii referitoare la regimul preferențial aplicabil importului în Turcia de produse agricole originare din Uniune, inclusiv un regim preferențial pentru importul de carne de vită congelată.

               (3)

               Uniunea și Turcia au desfășurat consultări și au convenit să modifice regimul preferențial aplicabil importurilor în Turcia de carne de vită originară din Uniune și să extindă sfera de aplicare a contingentului tarifar existent, stabilită în anexa la Protocolul 2 la Decizia nr. 1/98, la carnea de vită proaspătă și refrigerată.

               (4)

               În temeiul articolului 35 din Protocolul adițional la acord (3), sfera de aplicare a tratamentului preferențial acordat reciproc de Uniune și de Turcia poate fi modificată printr-o decizie a Consiliului de asociere.

               (5)

               Prin urmare, poziția Uniunii în cadrul Consiliului de asociere UE-Turcia ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii, în cadrul Consiliului de asociere UE-Turcia în ceea ce privește modificarea Protocolului 2 la Decizia nr. 1/98 a Consiliului de asociere CE-Turcia privind regimul comercial pentru produsele agricole se bazează pe proiectul de decizie al Consiliului de asociere UE-Turcia atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 11 decembrie 2017.

            Pentru Consiliu

            Președintele

         S. KIISLER

      (1)  Acordul de asociere dintre Comunitatea Economică Europeană și Turcia, semnat la Ankara la 12 septembrie 1963 (JO 217, 29.12.1964, p. 3687).

      (2)  Decizia nr. 1/98 a Consiliului de asociere CE-Turcia din 25 februarie 1998 privind regimul comercial pentru produsele agricole (98/223/CE) (JO L 86, 20.3.1998, p. 1).

      (3)  Protocolul adițional semnat la 23 noiembrie 1970, anexat la Acordul de asociere dintre Comunitatea Economică Europeană și Turcia (JO L 293, 29.12.1972, p. 3).

      PROIECT
      DECIZIA NR. … A CONSILIULUI DE ASOCIERE UE-TURCIA
      din …
      de modificare a Protocolului 2 la Decizia nr. 1/98 privind regimul comercial pentru produsele agricole
      CONSILIUL DE ASOCIERE UE-TURCIA,
      având în vedere Acordul de asociere dintre Comunitatea Economică Europeană și Turcia (1),
      având în vedere Protocolul adițional la Acordul de asociere dintre Comunitatea Economică Europeană și Turcia (2), în special articolul 35,
      întrucât:

                  (1)

                  Decizia nr. 1/98 a Consiliului de asociere CE-Turcia (3) stabilește regimul preferențial aplicabil comerțului cu produse agricole dintre Uniune și Turcia. Protocolul 2 la decizia respectivă conține detalii referitoare la regimul preferențial aplicabil importului în Turcia de produse agricole originare din Uniune, inclusiv un regim preferențial pentru importul de carne de vită congelată.

                  (2)

                  Uniunea și Turcia au desfășurat consultări și au convenit să modifice regimul preferențial aplicabil importurilor în Turcia de carne de vită originară din Uniune și să extindă sfera de aplicare a contingentului tarifar existent, stabilită în anexa la Protocolul 2 la Decizia nr. 1/98, la carnea de vită proaspătă și refrigerată.

                  (3)

                  Prin urmare, Protocolul 2 la Decizia nr. 1/98 a Consiliului de asociere CE-Turcia ar trebui modificat în consecință,

            DECIDE:
      Articolul 1
      Anexa la Protocolul 2 la Decizia nr. 1/98 se modifică în conformitate cu anexa la prezenta decizie.
      Articolul 2
      Prezenta decizie intră în vigoare la data adoptării.

         Adoptată la …,

               Pentru Consiliul de asociere UE-Turcia

               Președintele

         (1)  JO 217, 29.12.1964, p. 3687.

         (2)  JO L 293, 29.12.1972, p. 3.

         (3)  Decizia nr. 1/98 a Consiliului de asociere CE-Turcia din 25 februarie 1998 privind regimul comercial pentru produsele agricole (98/223/CE) (JO L 86, 20.3.1998, p. 1).

         ANEXĂ
         Rubricile corespunzătoare codului NC 0202 20 din anexa la Protocolul 2 la Decizia nr. 1/98 se înlocuiesc cu următorul text:

                        „Cod NC

                        Descriere

                        Reducerea taxei aplicabile națiunii celei mai favorizate (%)

                        Contingent tarifar (în tone greutate netă)

                        0201 20
                        0202 20

                        Alte bucăți de carne de animale din specia bovine, nedezosate, proaspete sau refrigerate, sau congelate

                        Reducere de 50 % cu un nivel maxim al taxei de 30 %

                        5 000

                        0201 20
                        0202 20

                        Alte bucăți de carne de animale din specia bovine, nedezosate, proaspete sau refrigerate, sau congelate

                        Reducere de 30 % cu un nivel maxim al taxei de 43 %

                        14 100 ”


title: Decizia (UE) 2017/2425 a Consiliului din 18 decembrie 2017 privind poziția care urmează să fie adoptată, în numele Uniunii Europene, în cadrul Comitetului de asociere reunit în configurația comerț instituit prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, în legătură cu foaia de parcurs completă prezentată de Republica Moldova în ceea ce privește punerea în aplicare a acordului în domeniul achizițiilor publice

text:
               22.12.2017

               RO

               Jurnalul Oficial al Uniunii Europene

               L 343/73

         DECIZIA (UE) 2017/2425 A CONSILIULUI
   din 18 decembrie 2017
   privind poziția care urmează să fie adoptată, în numele Uniunii Europene, în cadrul Comitetului de asociere reunit în configurația comerț instituit prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, în legătură cu foaia de parcurs completă prezentată de Republica Moldova în ceea ce privește punerea în aplicare a acordului în domeniul achizițiilor publice
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, (denumit în continuare „acordul”) a fost încheiat de Uniune prin Decizia (UE) 2016/839 a Consiliului (1) și a intrat în vigoare la 1 iulie 2016.

               (2)

               În conformitate cu articolul 272 alineatele (1) și (2) din acord, Republica Moldova prezintă Comitetului de asociere reunit în configurația comerț, astfel cum se prevede la articolul 438 alineatul (4) din acord, o foaie de parcurs completă pentru punerea în aplicare a capitolului referitor la achizițiile publice, însoțită de un calendar și de descrierea etapelor principale care includ toate reformele referitoare la apropierea de acquis-ul Uniunii și la dezvoltarea capacităților instituționale.

               (3)

               Articolul 272 alineatul (3) din acord prevede că, după obținerea unui aviz favorabil din partea Comitetului de asociere reunit în configurația comerț, foaia de parcurs este considerată drept documentul de referință pentru punerea în aplicare a capitolului 8 din titlul V al acordului. Uniunea depune toate eforturile pentru a ajuta Republica Moldova la punerea în aplicare a foii de parcurs.

               (4)

               Comitetul de asociere reunit în configurația comerț trebuie să adopte o decizie cu scopul de a exprima un aviz favorabil cu privire la foaia de parcurs completă prezentată de Republica Moldova în ceea ce privește punerea în aplicare a acordului în domeniul achizițiilor publice. În conformitate cu articolul 438 alineatul (3) din acord, decizia comitetului menționat este obligatorie pentru părți, care iau măsurile necesare pentru a o pune în aplicare.

               (5)

               Este oportun să se stabilească poziția care urmează să fie adoptată, în numele Uniunii, în cadrul Comitetului de asociere reunit în configurația comerț, întrucât foaia de parcurs prezentată de Republica Moldova respectă cerințele prevăzute la articolul 272 alineatele (1) și (2) din acord,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii, se bazează pe proiectul de decizie a Comitetului de asociere reunit în configurația comerț atașat la prezenta decizie.
   Articolul 2
   Prezenta decizie se adresează Comisiei.
   Articolul 3
   Prezenta decizie intră în vigoare la data adoptării.

      Adoptată la Bruxelles, 18 decembrie 2017.

            Pentru Consiliu

            Președintele

         K. SIMSON

      (1)  Decizia (UE) 2016/839 a Consiliului din 23 mai 2016 privind încheierea, în numele Uniunii Europene, a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (JO L 141, 28.5.2016, p. 28).

      PROIECT
      DECIZIA NR. …/… A COMITETULUI DE ASOCIERE UE-MOLDOVA REUNIT ÎN CONFIGURAȚIA COMERȚ
      din …
      de exprimare a unui aviz favorabil cu privire la foaia de parcurs completă privind achizițiile publice
      COMITETUL DE ASOCIERE REUNIT ÎN CONFIGURAȚIA COMERȚ,
      având în vedere Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, semnat la Bruxelles la 27 iunie 2014, în special articolul 272 alineatul (3),
      întrucât:

                  (1)

                  Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, (denumit în continuare „acordul”) a fost încheiat de Uniune prin Decizia (UE) 2016/839 a Consiliului (1) și a intrat în vigoare la 1 iulie 2016.

                  (2)

                  La articolul 272 alineatele (1) și (2) din acord se prevede că Republica Moldova prezintă Comitetului de asociere reunit în configurația comerț o foaie de parcurs completă pentru punerea în aplicare a legislației referitoare la achizițiile publice, însoțită de un calendar și de descrierea etapelor principale care ar trebui să includă toate reformele referitoare la apropierea legislativă de acquis-ul Uniunii și la dezvoltarea capacităților instituționale.

                  (3)

                  Articolul 272 alineatul (3) prevede că un aviz favorabil din partea Comitetului de asociere reunit în configurația comerț este necesar pentru ca foaia de parcurs completă să devină un document de referință pentru procesul de punere în aplicare, și anume pentru a apropia legislația Republicii Moldova referitoare la achizițiile publice de acquis-ul Uniunii.

                  (4)

                  În conformitate cu articolul 438 alineatul (3) din acord, Comitetul de asociere are competența de a adopta decizii în cazurile prevăzute în acord. Deciziile respective sunt obligatorii pentru părți, care iau măsurile adecvate pentru a le pune în aplicare. Comitetul de asociere adoptă deciziile prin acord între părți.

                  (5)

                  În conformitate cu articolul 438 alineatul (4) din acord, Comitetul de asociere se reunește în configurația comerț pentru a soluționa toate chestiunile legate de comerț în conformitate cu titlul V din acord.

                  (6)

                  Foaia de parcurs privind achizițiile publice prezentată de Republica Moldova este în conformitate cu cerințele prevăzute la articolul 272 alineatele (1) și (2) din acord.

                  (7)

                  Prin urmare, este oportun ca Comitetul de asociere reunit în configurația comerț să adopte o decizie prin care să exprime un aviz favorabil cu privire la foaia de parcurs completă privind achizițiile publice prezentată de Republica Moldova,

            ADOPTĂ PREZENTA DECIZIE:
      Articolul 1
      Se exprimă un aviz favorabil în ceea ce privește Strategia națională de achiziții publice pentru perioada 2016-2020 și planul de acțiune pentru punerea sa în aplicare, adoptate de Guvernul Republicii Moldova prin Hotărârea Guvernului nr. 1332 din 14 decembrie 2016.
      Articolul 2
      Prezenta decizie intră în vigoare la data adoptării.

         Adoptată la …,

               Pentru Comitetul de asociere reunit în configurația comerț

               Președintele

         (1)  Decizia (UE) 2016/839 a Consiliului din 23 mai 2016 privind încheierea, în numele Uniunii Europene, a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (JO L 141, 28.5.2016, p. 28).


title: Decizia (PESC) 2017/2426 a Consiliului din 21 decembrie 2017 de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina

text:
               22.12.2017

               RO

               Jurnalul Oficial al Uniunii Europene

               L 343/77

         DECIZIA (PESC) 2017/2426 A CONSILIULUI
   din 21 decembrie 2017
   de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 31 iulie 2014, Consiliul a adoptat Decizia 2014/512/PESC (1).

               (2)

               La 19 martie 2015, Consiliul European a convenit că vor fi luate măsurile necesare pentru a corela în mod clar durata măsurilor restrictive cu punerea în aplicare integrală a acordurilor de la Minsk, ținând cont de faptul că punerea în aplicare integrală fusese prevăzută pentru 31 decembrie 2015.

               (3)

               La 28 iunie 2017, Consiliul a reînnoit Decizia 2014/512/PESC până la 31 ianuarie 2018 pentru a permite evaluarea în continuare a punerii în aplicare a acordurilor de la Minsk.

               (4)

               În urma evaluării punerii în aplicare a acordurilor de la Minsk, Decizia 2014/512/PESC ar trebui să fie reînnoită pentru o perioadă suplimentară de șase luni, pentru a permite Consiliului să evalueze în continuare punerea în aplicare a acestora.

               (5)

               Prin urmare, Decizia 2014/512/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 9 alineatul (1) din Decizia 2014/512/PESC, primul paragraf se înlocuiește cu următorul text:

      „(1)   Prezenta decizie se aplică până la 31 iulie 2018.”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 21 decembrie 2017.

            Pentru Consiliu

            Președintele

         M. MAASIKAS

      (1)  Decizia 2014/512/PESC a Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO L 229, 31.7.2014, p. 13).